**Ōku Wheako, Ōku Mōtika: He Pūroko Aroturuki mō kā Rōpū Tautoko i te Huka Hauā me kā Wheako hoki o aua Tākata huri noa i Aotearoa**

**He Whakatairaka Tuhi**

Focus Group Advertisement Script

Tēnā Koe,

**He tono tēnei ki a koe ki te hono mai ki tēnei kaupapa; he rakahau e pā ana ki kā rōpū tautoko i te huka hauā me kā wheako hoki o aua tākata huri noa i Aotearoa.**

**He aha te kaupapa o taua nei rakahau?**

Ki Aotearoa, ka whakaratohia e te Kāwanataka kā ratoka tautoko ki te huka hauā, e ea pai ai ka mōtika tākata o taua huka. Hai tauira, ko te mōtika ki te whai hauora, ki te whai mātauraka, ki te whai whare. Ekari, i ētahi wā kāore e ea tika ana tā rātau whiwhi i kā ratoka tautoko e hiahiatia ana. Ā, i ētahi wā, ka mahue katoa.

He wāhaka tēnei rakahau o te Aroturuki nā te Huka Hauā hai tā te Upoko 33.3 o te Kawenata o te Kotahitaka o kā Whenua o te Ao mō kā Mōtika Takata o te Huka Hauā (UNCRPD) ki Aotearoa.

**Mā wai e whakauru?**

Ki tēnei wāhaka o te rakahau, kai te hiahia ki te kōrero ki te huka hauā e rerekē ā rātau pāka, ō rātau wheako ki kā ratoka tautoko, ā, ki ō rātau whānau, ki ō rātau kaitautoko tata hoki. Kai te hiahia mātau ki te mōhio ki kā whakaaro, ki kā kare ā-roto hoki o taua huka mō kā momo ratoka tautoko o nāianei, kā panonihaka ki te pūnaha tautoko hauā, Whaikaha, te Manatū Huka Hauā hou, me te whakaeataka atu o ēnei panonihaka ki kā mōtika huka hauā ki raro i te Kawenata.

**Mē pēhea au i whakatapoko i taua nei kaupapa?**

Ki te hiahia koe ki te uru mai ki tēnei wāhaka o te rakahau, ki te hiahia koe ki ētahi atu kōrero, ā tēnā, whakapā mai ki te tira rakahau kai te Pūtahi o Donald Beasley. Ka tukuna e mātau ētahi atu kōrero ki a koe kia whakatau ai tō whakaae, tō whakahē rānei ki tēnei kaupapa.

Umi Asaka (Paewai Rakahau)

Waea: 0800 878 839

Īmēra: uasaka@donaldbeasley.org.nz

www.donaldbeasley.org.nz

Wāhi Mahi: Suite 4, Level 2

 248 Cumberland Street

 Dunedin 9016, New Zealand

**Kōrero Whakamārama**

We have chosen to apply the Kāi Tahu dialect when writing in te reo Māori. This means that the ng is replaced with a k (for example: whakarongo is changed to whakaroko). We have underlined the k whenever this has been applied.

Kai - kei

Ko - kua